CELEX: 32016R1151
Language: lv
Date: 2016-07-12 00:00:00
Title: Komisijas Regula (ES) 2016/1151 (2016. gada 12. jūlijs), ar ko nosaka aizliegumu Latvijas karoga kuģiem zvejot sarkanasarus Grenlandes ūdeņos NAFO 1F zonā un Grenlandes ūdeņos V un XIV zonā, kā arī starptautiskajos ūdeņos sarkanasaru aizsardzības apgabalā

15.7.2016   
            
            
               LV
            
            
               Eiropas Savienības Oficiālais Vēstnesis
            
            
               L 190/72
            
         KOMISIJAS REGULA (ES) 2016/1151
   (2016. gada 12. jūlijs),
   ar ko nosaka aizliegumu Latvijas karoga kuģiem zvejot sarkanasarus Grenlandes ūdeņos NAFO 1F zonā un Grenlandes ūdeņos V un XIV zonā, kā arī starptautiskajos ūdeņos sarkanasaru aizsardzības apgabalā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (1), un jo īpaši tās 36. panta 2. punktu,
   tā kā:
   
               (1)
            
            
               Padomes Regulā (ES) 2016/72 (2) ir noteiktas kvotas 2016. gadam.
            
         
               (2)
            
            
               Saskaņā ar Komisijas rīcībā esošo informāciju šīs regulas pielikumā minētās dalībvalsts karoga kuģi vai kuģi, kas reģistrēti šajā dalībvalstī, ar nozveju no pielikumā norādītā krājuma ir pilnībā apguvuši 2016. gadam iedalīto kvotu.
            
         
               (3)
            
            
               Tāpēc jāaizliedz ar šo krājumu saistītas zvejas darbības,
            
         IR PIEŅĒMUSI ŠO REGULU.
   1. pants
   Kvotas pilnīga apguve
   Nozvejas kvotu 2016. gadam, kura šīs regulas pielikumā minētajai dalībvalstij iedalīta pielikumā norādītajam krājumam, uzskata par pilnībā apgūtu no pielikumā noteiktās dienas.
   2. pants
   Aizliegumi
   Ar šīs regulas pielikumā norādīto krājumu saistītas zvejas darbības, kuras veic pielikumā minētās dalībvalsts karoga kuģi vai kuģi, kas reģistrēti šajā dalībvalstī, ir aizliegtas no minētajā pielikumā noteiktās dienas. Konkrēti, pēc minētās dienas ir aizliegts paturēt uz kuģa, pārvietot, pārkraut citā kuģī vai izkraut zivis, ko minētie kuģi nozvejojuši no šā krājuma.
   3. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 12. jūlijā
      
         
            Komisijas
         
         
            un tās priekšsēdētāja vārdā –
         
         
            jūrlietu un zivsaimniecības ģenerāldirektors
         
         João AGUIAR MACHADO
      
   
   
      (1)  OV L 343, 22.12.2009., 1. lpp.
   
   
      (2)  Padomes 2016. gada 22. janvāra Regula (ES) 2016/72, ar ko 2016. gadam nosaka konkrētu zivju krājumu un zivju krājumu grupu zvejas iespējas, kuras piemērojamas Savienības ūdeņos un – attiecībā uz Savienības zvejas kuģiem – konkrētos ūdeņos, kas nav Savienības ūdeņi, un groza Regulu (ES) 2015/104 (OV L 22, 28.1.2016., 1. lpp.).
   
      PIELIKUMS
      
                  Nr.
               
               
                  13/TQ72
               
            
                  Dalībvalsts
               
               
                  Latvija
               
            
                  Krājums
               
               
                  RED/N1G14P un RED/*5-14P
               
            
                  Suga
               
               
                  Sarkanasari (Sebastes spp.)
               
            
                  Zona
               
               
                  Grenlandes ūdeņi NAFO 1F zonā un Grenlandes ūdeņi V un XIV zonā, kā arī starptautiskie ūdeņi sarkanasaru aizsardzības apgabalā
               
            
                  Aizlieguma datums
               
               
                  9.6.2016.